ai4bharat/Pralekha huggingface dataset:
امور داخلہ کی وزارت
مرکزی حکومت نے مغربی بنگال کو ہدایت دی ہے کہ وہ ریاست میں کووڈ – 19 سے نمٹنے کے لئے لاک ڈاؤن کے اقدامات کے نفاذ کا موقع پر جائزہ لینے کے لئے مرکزی ٹیموں کے کام میں رکاوٹ نہ ڈالے
نئی دلّی ، 21 اپریل / مرکزی حکومت نے مغربی بنگال سرکار کو ہدایت دی ہے کہ وہ ریاست میں کووڈ – 19 سے نمٹنے کے لاک ڈاؤن کے اقدامات کے نفاذ کا موقع پر جائزہ لینے کے لئے بھیجی گئی مرکزی ٹیموں کے کاموں میں رکاوٹ نہ ڈالے ۔
وزارتِ داخلہ  کے علم میں یہ بات لائی گئی ہے کہ کولکاتہ اور جلپائی گڑی دونوں جگہ بین وزارتی مرکزی ٹیموں  کو ریاستی اور مقامی حکام کے ذریعے ضروری تعاون فراہم نہیں کیا جا رہا ہے ۔ یہ بھی بتایا گیا ہے کہ انہیں صحت مراکز کا دورہ کرنے ، صحت کے پیشہ ور افراد سے گفتگو کرنے اور بنیادی صورت حال کا تجزیہ کرنے سے روکا گیا ہے ۔ یہ کارروائی آفات کے بندوبست کے قانون ، 2005 کے تحت مرکزی حکومت کے ذریعے جاری اقدامات کے نفاذ میں رکاوٹ ڈالنے کے مترادف ہے اور بھارت کی سپریم کورٹ کی ہدایات پر عمل درآمد کے برابر ہے ۔
مرکزی وزارتِ داخلہ نے 19 اپریل ، 2020 ء کو مغربی بنگال ریاست میں موقع پر جائزہ لینے اور لاک ڈاؤن کے اقدامات کے نفاذ کا تجزیہ کرنے کی خاطر ریاست کے مخصوص ضلعوں میں بین وزارتی مرکزی ٹیمیں  تعینات کی تھیں ۔ ان ٹیموں میں قومی آفات کے بندوبست کی اتھارٹی کے عہدیدار اور صحت عامہ کے ماہرین شامل ہیں ، جن سے کووڈ – 19 وباء کے بندوبست کے لئے ریاستی حکومت فائدہ اٹھا سکتی ہے ۔
یہ ٹیمیں آفات کے بندوبست کے قانون ، 2005 کی دفعہ 35 کے تحت مرکزی حکومت کو حاصل اختیارات کے تحت تعینات کی گئی ہیں ۔ یہ قانون مرکزی حکومت کو آفات کے بندوبست کے مقصد سے ایسے تمام اقدامات کرنے کا اختیار دیتا ہے ، جو اس مقصد کے لئے ضروری ہوں۔ سپریم کورٹ نے 26 مارچ ، 2020 ء کے اپنے حکم میں کہا ہے کہ ریاستی سرکاروں کو عوام کے تحفظ کے مفاد میں مرکزی حکومت کے ذریعے جاری کئے گئے احکامات اور ہدایات پر پوری طرح عمل کرنا چاہیئے ۔ مذکورہ بالا ہدایات کے پیش نظر یہ ریاستی سرکاروں کی ذمہ داری ہے کہ وہ کووڈ – 19 کو پھیلنے سے روکنے کی خاطر اقدامات پر سختی سے عمل کریں ۔
یہ وجہ ہے کہ ایم ایچ اے نے مغربی بنگال سرکار کو ہدایت دی ہے کہ وہ 19 اپریل ، 2020 ء کے ایم ایچ اے کے احکامات پر عمل کرے اور مذکورہ احکامات کے پیش نظر آئی ایم سی ٹی کو اپنی ذمہ داریاں پوری کرنے کے لئے تمام ضروری بندوبست کرے ۔
مغربی بنگال کو بھیجے گئے سرکاری مراسلے کے لئے یہاں کلک کریں :
Click here to see Official Communication to WB
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1920
(Visitor Counter : 190
وزارت دفاع
گوا بحری سمپوزیم
ہندوستانی بحریہ نے 31 اکتوبر سے یکم نومبر 2022 تک گوا میں دو سالہ گوا بحری سمپوزیم کے چوتھے ایڈیشن کا انعقاد کیا۔
ہندوستانی بحریہ عالمی کووڈ-19 وبا کے بعد مدعو کئے گئےتمام 12 بیرون ممالک کے مندوبین کی جسمانی شرکت دیکھ کر کافی خوش تھی۔ ہندوستان کے علاوہ 12 دوست غیر ملکی بحر ہند کے ساحلی ممالک کی بحریہ اور میری ٹائم ایجنسیوں کے نمائندوں نے شرکت کی جن میں بنگلہ دیش، کوموروس، انڈونیشیا، مڈغاسکر، ملائیشیا، مالدیپ، ماریشس، میانمار، سیشلز، سنگاپور، سری لنکا اور تھائی لینڈ شامل تھے۔ نیول وار کالج، گوا کے ذریعے منعقدہ مذاکرہ کی اس مجلس میں ان مندوبین نے شرکت کی۔
نیول وار کالج کے ڈپٹی کمانڈنٹ کموڈور نتن کپورنے خطبہ استقبالیہ پیش کیا اور نیول وار کالج کے این ایم، کمانڈنٹ ریئر ایڈمرل راجیش دھنکھر نے سمپوزیم کا باقاعدہ افتتاح کیا۔
سمپوزیم کے دو دنوں کے دوران، شرکاء نے عصری مطابقت کےبحری سلامتی کے متعدد پہلوؤں پر غور وفکر کیا۔ جی ایم ایس- 22 کا تھیم ’’بحیرہ ہند کے خطے میں بحری سیکورٹی چیلنجز: مشترکہ میری ٹائم ترجیحات کو تعاون پر مبنی فریم ورک میں تبدیل کرنا‘‘ تھا۔ ڈیڈیکیڈ ذیلی موضوعات کے ساتھ چار پینل مباحثوں کے ذریعے، شرکاء گوا میری ٹائم کانکلیو کے لیے ایک واضح نقطہ نظر حاصل کرنے میں کامیاب رہے جس کی میزبانی ہندوستانی بحریہ 2023 میں کرے گی۔
کموڈور انیل جگی، کموڈور  نے اپنے اختتامی خطاب میں گوا میری ٹائم سمپوزیم-22 کے دوران ان کی پرجوش شرکت اور قابل قدر تعاون کے لیے تمام شرکاء کا شکریہ ادا کیا۔
شرکاء نے یکم نومبر 2022 کو گوا شپ یارڈ لمیٹڈ  کا دورہ کرنے کے موقع کا بھی فائدہ اٹھایا اور ہندوستانی شپ یارڈز کی مقامی جہاز سازی کی صلاحیتوں کا مشاہدہ کیا ۔ مندوبین نے ہندوستانی بحریہ کے جہاز پرلے، ایک گائیڈڈ میزائل ویسل کا دورہ کیا، جسے جی ایس ایل نے 2002 میں تیار کیا تھا اور انہیں شپ لفٹ کی سہولت سمیت تعمیر اور مرمت کے شعبے بھی دکھائے گئے۔
ہندوستان نے بحر ہند کے علاقے میں بحری سلامتی کے لیے اجتماعی ذمہ داری کے تصور کی مسلسل وکالت کی ہے۔ گوا میری ٹائم سمپوزیم اور گوا میری ٹائم کانکلیو، جو ہندوستانی بحریہ کے ذریعہ باری باری سالوں میں منعقد کیا جاتا ہے، ایسی ہی کوششوں کا مظہر ہے۔
ساگر  کے وژن کے تحت ہندوستانی بحریہ سال 2023 میں گوا میری ٹائم کانکلیو کی میزبانی کرنے کے لیے پر امید ہے۔
وزیراعظم کا دفتر
روزگار میلے کے تحت وزیر اعظم 22 نومبر کو نئے بھرتی کئے گئے امیدواروں کوتقریباً 71 ہزار تقرری نامے تقسیم کریں گے
وزیر اعظم سبھی نئے تقرریاں پانے والوں کے لئے کرم یوگی پرارمبھ موڈیول –آن لائن آریئنٹیشن کورس کا بھی آغاز کریں گے
روزگار میلے کے تحت وزیر اعظم جناب نریندر مودی 22 نومبر کو ویڈیو کانفرنسنگ کے ذریعہ صبح ساڑھے دس بجے نئے بھرتی کئے گئے امیدواروں کو تقریباً 71 ہزار تقرری نامے تقسیم کریں گے۔ اس موقع پر وزیر اعظم تقرری پانے والے ان امیدواروں سے خطاب بھی کریں گے۔
روزگار میلا، روزگارپیدا کرنے کے مواقع کو اعلی ترجیح دینے کے سلسلے میں وزیر اعظم کے عزم کو پورا کرنے کی سمت ایک اہم قدم ہے۔توقع ہے کہ روزگار میلا مزید روزگار پیدا کرنے کے سلسلے میں ایک کارگر وسیلے کے طور پر کام کرےگا اور نوجوانوں کو بااختیار بنانے کے لئے انہیں با معنی مواقع فراہم کرےگا جس سے وہ براہ راست قومی ترقی میں شرکت کرسکیں گے۔اس سلے پہلے اکتوبر میں روزگار میلے کے تحت 75 ہزار نئے بھرتی کئے گئے امیدواروں کو تقرری نامے سونپے گئے تھے۔
نئےتقرری پانے والوں کو تقرری ناموں کی فیزیکل کاپیز گجرات اور ہماچل پردیش کو چھوڑ کر ملک بھر کے 45 مقامات پر سونپی جائے گی ۔اس سے پہلے بھرتی کی گئی پوسٹوں کے زمروں کے علاوہ اساتذہ ،لیکچرارز ، نرسز ، نرسنگھ آفیسرس،ڈاکٹر حضرات ،دوا ساز ،ریڈیو گرافر اور دیگر تکنیکی اور نیم طبی پوسٹ اسامیوں کو بھی پُر کیا جارہا ہے۔مختلف سینٹرل آرمڈ پولیس فورسز  میں وزارتی داخلہ کی جانب سے پوسٹوں کی ایک بڑی خاطر خواہ تعدا د بھی پُر کی جارہی ہے۔
وزیر اعظم کرم یوگی پرارمبھ موڈیول کا بھی آغاز کریں گے۔ یہ موڈیولس مختلف سرکاری محکموں میں نئے تقرر پانے والے سبھی امیدواروں کے لئے ایک آن لائن آریئنٹیشن کورس ہے ۔اس میں سرکاری ملازمین کام کی جگہ کے آداب ، طور طریقے اور یکجہتی کے لئے ضابطہ اخلاق شامل ہوگا۔اس کے علاوہ انسانی وسائل کی پالیسیاں اور دیگر فوائد اور بھتے بھی شامل ہوں گےجو انہیں پالیسیوں سے ہم آہنگ ہونے اور نئے رولس میں آسانی سے منتقل ہونے میں مدد کریں گے۔وہ اپنی معلومات ہنر مندی اور صلاحیت بڑھانے کے لئے igotkarmayogi.gov.in پلیٹ فارم پر دوسرے کورسز کے امکانات کا پتہ لگانے کا بھی موقع حاصل کرسکیں گے۔
قبائیلی امور کی وزارت
این سی ایس ٹی نے ویب کے ذریعہ شکایات کے حل کے نظام کی سہولت دینے کےلئے سافٹ ویئر تیار کیا
درج فہرست ذات و قبائل کے قومی کمیشن  نے ویب کے ذریعہ شکایات کے حل کے نظام کی سہولت دینے کےلئے ایک سافٹ ویئر تیا ر کیا ہے۔اس پہل سے درج فہرست ذات و قبائل طبقوں سے متعلق کسی متاثر شخص یا ان کے نمائندے کے ذریعہ کمیشن میں شکایت درج کرانا آسان ہوجائے گا۔ساتھ ہی اس سے انہیں معاملے کی پیش رفت /صورت حال سے منسلک معلومات بھی ملتی رہیں گی۔
کمیشن میں شکایت درج کرانےکےلئے پورٹل:-
https://ncstgrams.gov.in/public/Home.aspx
وزیراعظم کا دفتر
وزیر اعظم نے ایشیائی کھیلوں میں ویمنس ریگو ایونٹ میں کانسی کا تمغہ جیتنے پر سیپک تکراؤ ٹیم کا جشن منایا
وزیر اعظم جناب نریندر مودی نے ایشیائی کھیلوں میں ویمنس ریگو ایونٹ میں کانسی کا تمغہ جیتنے پر سیپک تکراؤ ٹیم کی کارکردگی کی ستائش کی۔
ایک ایکس پوسٹ میں، وزیراعظم نے کہا؛
ایشیائی کھیلوں میں ویمنس ریگو ایونٹ میں کانسی کا تمغہ جیتنے پر ہماری سیپک تکراؤ ٹیم کو مبارک باد! ان کی غیر معمولی صلاحیتوں اور غیر متزلزل عزم نے بین الاقوامی سطح پر نمایاں کارنامہ انجام دیا ہے۔ ہندوستان اس شاندار کامیابی کا جشن منا رہا ہے!
۔۔۔۔۔۔۔۔۔۔۔
ش ح۔ا گ۔ن ا۔
U-10477
(
وزارت دفاع
انڈین ایئر فورس کی مینٹیننس کمانڈ کے ایئرآفیسر کمانڈنگ انچیف ایئر مارشل آرکے ایس شیرا، اے وی ایس ایم-وی ایس ایم نے ایئرفورس اسٹیشن تغلق آباد کا دورہ کیا
نئی دہلی،29؍ مارچ /
انڈین ایئر فورس کی مینٹیننس کمانڈ کے ایئرآفیسر کمانڈنگ انچیف ایئر مارشل آرکے ایس شیرا، اے وی ایس ایم-وی ایس ایم نے ایئرفورس وایئوز ویلفیئر ایسوسی ایشن کی صدر محترمہ جسپریت شیرا کے ساتھ 26 مارچ 2019 کو، مینیٹیننس کمانڈ کے تحت اہم ترین بیس رپیئرڈپو ایئر فورس اسٹیشن تغلق آباد کمانڈ کا تین روزہ دورہ شروع کیا۔ایئرکموڈورایئر آفیسر کمانڈنگ  ، ایئرفورس اسٹیشن تغلق آباد ، ایئرکموڈور آر ایل نارائنن نے ایئرفورس وائیوویلفیئر ایسوسی ایشن کی صدر  محترمہ آر راجیہ لکشمی نارائنن کے ساتھ ایئرمارشل آرکے ایس شیرا کا خیرمقدم کیا۔
اس موقع پر ایئر آفیسر کمانڈنگ ان چیف کا رپیئر ڈپو کے کلیدی عملے سے ایئرمارشل موصوف کا تعارف کرایا گیا۔ ایئر مارشل آر کے ایس شیرا نے اس ڈپو کے پروڈکشن ونگس ، کیلی بریشن فیسلیٹیز، لاگسٹکس سائٹس، لاجریونٹ اور دیگراہم تنصیبات کا معائنہ کیا۔ ایئرمارشل موصوف نے ڈپو کے عملے سے گفتگو کے دوران فیلڈ یونٹوں کی عملی تیاری اور مستعدی کے تعلق سے فضائی و دفاعی سازوسامان کی تیاری میں ، عملے کی اس کی عہدبستگی، مقصدیت کے احساس اور معیاری کام کی ستائش کی۔اس کے ساتھ ہی ایئرمارشل آرکے ایس شیرا نے ملک میں دفاعی فضائی سازوسامان کی تیاری پر زور دیا، تاکہ معیاری اور بھروسے مند مصنوعات کی تیاری کو یقینی بنائے جانے کے ساتھ ساتھ خود کفالتی کے حصول کو یقینی بنایا جاسکے۔
اس موقع پر ایئرفورس وائیوزویلفیئر ایسوسی ایشن کی صدر کا، ایئرفورس وائیوز ویلفیئر ایسوسی ایشن تغلق آباد کی خواتین نے انتہائی گرمجوش خیرمقدم کیا۔ محترمہ جسپریت شیرا نے ایئرفورس وائیوزویلفیئر ایسوسی ایشن کے ذریعے چلائے جانے والے ایس ایم سی، پلے اسکول اور دیگر اداروں کا معائنہ کیا۔ انہوں نے ان تمام کوششوں میں ان خواتین کی سچی لگن اور نیک نیت کوششوں کے لیے کھل کر ستائش کی۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں200.11 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا6.32 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,00,11,41,975
|
|
بچی ہوئی خوراکیں
|
|
6,32,12,400
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 200.11کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں6.32 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
خواتین اور بچوں کی ترقیات کی وزارت
خواتین اور بچوں کی ترقی کی وزارت نےآئی سی ڈی ایس نظام کے تحت تغذیہ کی جاری تشریحات کے ساتھ آیوش نظام کے اجتماع کے لئے آیوش کی وزارت کے ساتھ مفاہمت نامہ پر دستخط کئے
نشان زد آنگن واڑی سینٹروں میں میڈیسنل گارڈنز تیار کئے جائیں گے۔ اے ڈبلیو سی ایس میں خواتین اور بچے یوگا کلاسوں کا فائدہ اٹھائیں: زوبن ایرانی
اشتراک ناقص تغذیہ کو جڑ سے ختم کرنےمیں مددگار ثابت ہوگا:شری پدیسونائک
خواتین اور بچوں کی ترقی کی وزارت نے آیوروید یوگا، نیچروپیتھی، یونانی اور ہومیوپیتھی  کی وزارت کے ساتھ ایک مفاہمت نامہ پر دستخط کئے ہیں، تاکہ امبریلا آئی سی ڈی ایس پروگرام کے تحت جاری تغذیہ انٹرونیشن کے ساتھ آیوش نظام کی تکمیل کے ذریعے ناقص غذا کی لعنت کو کنٹرول کرنےکے لئے مل کر کام کریں۔ مفاہمت نامہ پر دستخط ڈبلیو سی ڈی کے سکریٹری جناب رام موہن مشرا نے کیے اور ویدیا جناب راجیش کویٹچا نے کیے۔ اس موقع پر خواتین اور بچوں کی ترقی اور ٹیکساٹل کی مرکزی وزیر محترمہ زوبن ایرانی اور آیوش کی وزارت کے مرکزی وزیر مملکت آزادانہ چارج جناب شری پدیسو نائک نے ویڈیو کانفرنسنگ کے ذریعے دستخط کی تقریب میں شرکت کی۔
ناقص تغذیہ کو جڑ سے ختم کرنےکی کوششوں میں دونوں وزارتوں کے درمیان مفاہمت نامہ کو ایک سنگ میل قرار دیتے ہوئے محترمہ اسمرتی زوبن ایرانی نےکہا کہ ہر آنگن واڑی میں ایک نئی نٹری گارڈن کے نشانے کے ساتھ نشان زد آنگن واڑی سینٹروں میں میڈیسنل گارڈنز بھی تیار کیے جائیں گے۔ ان آنگن واڑی سینٹروں میں خواتین اور بچے یوگا کلاسوں کا فائدہ اٹھائیں گے۔ انہوں نے اس امید کا اظہار کیا کہ سائنس اور آیوروید ٹارگیٹ گروپوں میں تغذیہ کے معیارات کے حصول میں مدد کریں گے۔ جناب شری پد یسو نائک نے کہا کہ آیوش کی پریکٹسیز ہندوستانی روایت میں کافی گہری ہیں۔انہوں نے اس بات پر خوشی کا اظہار کیا کہ خواتین اور بچوں کی ترقی کی وزارت اور آیوش کی وزارت ایک مشترکہ مقصد کے ساتھ ایک ساتھ آگے آئے ہیں تاکہ ناقص تغذیہ کو جڑ سے ختم کیا جاسکے اور عوام خصوصاً خواتین اور بچوں کی صحت کو بہتر کیا جاسکے۔
اشتراک کے حصے کے طور پر آیوش کی وزارت خواتین اور بچوں کی ترقی کی وزارت کے امبریلا آئی سی ڈی ایس پروگرام کے ان مستفدین کو تعاون فراہم کرے گی، جو آنگن واڑی سینٹرس میں شرکت کررہے ہیں۔ایم ڈبلیو سی ڈی اور آیوش کی وزارت کے درمیان اجتماع سے آیوروید یوگا کے اصولوں اور پریکٹسیز اور آیوش کے دیگر نظام کے ذریعے ناقص تغذیہ سے نمٹنے میں مدد ملے گی اور خواتین اور بچوں کی مجموعی فلاح کے لئے کونٹیکسٹ یعنی سیاق وسباق کا مخصوص حل فراہم ہوگا۔ آیوش ناقص تغذیہ کے حل کے لئے مختلف تشریحات کے نفاذ کے لئے تکنیکی رہنمائی اور تعاون فراہم کرے گا۔ ڈبلیو سی ڈی کی وزارت آنگن واڑی سینٹروں کے ذریعے آیوش نظام کی آؤٹ ریچ  کو ممکن بنا سکے گی۔
مشترکہ کوششوں میں ہربل گارڈنز کا قیام شامل ہوگا جہاں مستفدین کو براہ راست دکھایا جائے گا کہ کس طرح گھر پر مبنی مختلف تیاریوں کے ذریعے انہیں استعمال کریں۔ آنگن واڑی سینٹروں میں یوگا سیشن کا اہتمام کیا جائے گا۔
...............................................................
م ن، ح ا، ع ر
U-5582
(Visitor Counter : 150
مکانات اور شہری غریبی کے خاتمے کی وزارت
ہاؤسنگ و شہری ترقی کے امور کی مرکزی وزارت کے سکریٹری نے پی ایم اے وائی  کے تحت سی ایس ایم سی کی 58ویں میٹنگ کی صدارت کی
پانچ ریاستوں میں تعمیراتی کام کے لیے 60000 سے زیادہ مکانات کے پروجیکٹ کی تجاویز کو منظوری دی گئی
نئی دہلی،15 فروری، 2022/ پردھان منتری آواس یوجنا ، شہری کے تحت آج منظوری اور مانیٹرنگ سے متعلق مرکزی کمیٹی کی 58ویں میٹنگ میں آندھر پردیش، چھتیس گڑھ، ہماچل پردیش ، کرناٹک اور راجستھان میں 60000 سے زیادہ گھروں کی تعمیر کے پروجیکٹوں کی منظوری دی گئی۔ یہ میٹنگ ویڈیو کانفرنسنگ کے ذریعے منعقد کی گئی جس کی صدارت جناب منوج جوشی ، سکریٹری ، ہاؤسنگ و شہری امور نے کی۔
میٹنگ کی صدارت کرتے ہوئے ہاؤسنگ و شہری امور کے سکریٹری نے پی ایم اے وائی  کے تحت مختلف ریاستوں میں گھروں کی تعمیر سے متعلق بھی بات چیت کی۔ انھوں نے ریاستوں میں مکانات کی تکمیل کی رفتار کا جائزہ لیا اور افسران کو ہدایت دی کہ وہ کام میں تیز رفتاری لائیں اور اس دوران وہ اپنے اپنے علاقوں میں شراکت داری پر مبنی پروجیکٹوں میں کم قیمت مکانات کی تکمیل کا تخمینہ بھی پیش کریں۔ سکریٹری موصوف نے کہا کہ یہ کام منظم طریقے سے کیا جانا چاہیے تاکہ اسکیم کے زیادہ سے زیادہ فائدے بلا کسی تاخیر کے تعلقہ افراد کو پہنچ جائیں۔
پی ایم اے وائی  کے تحت منظور شدہ مکانات کی کل تعداد 114.04 لاکھ ہے جن میں سے تقریباً 93.25 لاکھ مکانات کی تعمیر شروع کر دی گئی ہے اور تقریباً 54.78 لاکھ مکانات مکمل ہو چکے ہیں اور متعلقہ افراد کو فراہم کیے جاچکے ہیں۔ اس مشن کے تحت کل سرمایہ 7.52 لاکھ کروڑ روپے ہے۔ جس میں مرکزی امداد 1.87 لاکھ کروڑ روپے ہے۔ ابھی تک مرکزی امداد کی رقم 1.21 لاکھ کروڑ روپے جاری کی جاچکی ہے۔
آواس پر سمواد کے بارے میں بھی ایک کتابچہ اس موقعے پر جاری کیا گیا۔ آواس پر سمواد ، شہری ہاؤسنگ شعبے میں اپنی نوعیت کا پہلا قدم ہے جو آزادی کے امرت مہوتسو کے تحت ایک سرگرمی کے طور پر منعقد کیا گیا۔ یہ کتابچہ 75 ورکشاپ / سیمینار اور ویبینار کی کارروائیوں پر مبنی ہے جن کا انعقاد ملک کے مختلف علاقوں میں کیا گیا۔ جس کا مقصد سبھی کےلیے مکانات کے بارے میں جانکاری میں اضافے کے لیے کیا گیا تھا۔
سب کے لیے مکانات کے تئیں یکسر تبدیلی لانے والی اصلاحات اور آواس پر سمواد سے متعلق یہ کتابچے اس ویب سائٹ سے ڈاؤن لوڈ کیے جاسکتے ہیں https://pmay-urban.gov.in/۔
۔۔۔
ش ح ۔ اس۔ ت ح ۔
U –1660
(Visitor Counter : 108
وزارتِ تعلیم
نیشنل ریسرچ فاونڈیشن ملک میں تحقیق کے ماحولیاتی نظام کوتقویت بخشنے کے لئے کام کرے گا
تحقیق اورترقی ، تعلیمی اداروں اور صنعتی برادری کے درمیان تال میل بڑھانے کا نیشنل ریسرچ فاونڈیشن کا منصوبہ
حکومت نے قومی تعلیمی پالیسی 2020کے تحت تعلیم ، تحقیق اور ہنرمندی کی ترقی میں علاقائی زبانوں کے استعما ل کو فروغ دینے کے لئے اقدامات کئے
نئی دہلی26؍جولائی:حکومت ملک میں تحقیق سے متعلق ماحولیاتی نظام کو مستحکم کرنے کی غرض سے نیشنل ریسرچ فاونڈیشن  ادارے کی تشکیل کامنصوبہ رکھتی ہے ۔ نیشنل ریسرچ فاونڈیشن ایک ایسا سرپرست نظام تصورکیاجارہاہے جو تحقیق وترقی ، تعلیمی دنیا اورصنعتی برادری کے درمیان روابط کو فروغ دے گا۔ نیشنل ریسرچ فاونڈیشن کے حوالے سے مجموعی لاگت کا تخمینہ 50000کروڑروپے ہے ، جو5برس کی مدت کے دوران خرچ کی جائے گی ۔
نیشنل ریسرچ فاونڈیشن کے خاص مقاصد میں سے ایک ، تعلیمی اداروں میں ریسرچ کے کام کی تخم ریزی ، نشونماء اور اس کے لئے سہولیاتی مہیاکرناہے ۔خاص طورپر ایسی یونیورسٹیوں اورکالجوں میں جہاں ریسرچ کا کام ابھی اپنے ابتدائی مراحل طے کررہاہے ۔ یہ ادارہ ، زبردست اثر، بڑے پیمانے ، کثیرتفتیشی ، کثیرادارہ جاتی اور کچھ صورتوں میں بین شعبہ جاتی اور کثیرقومی منصوبوں کو رقوم فراہم کرکے ان کی مدد کرے گا، اس کا م میں متعلقہ وزارتوں ، محکمہ جات اوردیگرسرکاری اورغیرسرکاری اداروں خاص طورپر صنعتی برادری کاتعاون حاصل کیاجائے گا۔
حکومت نے 34سال کے ایک طویل وقفے کے بعد 29جولائی ، 2020کو قومی تعلیمی پالیسی 2020کا اعلان کیا۔ اس پالیسی کے تحت تعلیمی شعبے میں انقلابی تبدیلیاں لائی جائیں گی ۔ اس سلسلے میں کی جانے والی اہم سفارشات میں سے ایک یہ ہے کہ تعلیم کے سلسلے میں علاقائی زبانوں کے استعمال کو زیادہ سے زیادہ فروغ دیاجائے ۔ اس حوالے سے ، حکومت نے بڑی تعداد میں اقدامات کئے ہیں ، جو حسب ذیل ہیں :
- این ای ای ٹی کاامتحان برائے میڈیکل انٹرنس جو 11زبانوں میں ہوتاتھا ، اب سے 13زبانوں میں منعقد کیاجائے گا۔
- جی ای ای  جو اب تک صرف تین زبانوں میں منعقد کیاجارہاتھا، اب سے یہ بھی 13زبانوں میں منعقد کیاجائے گا۔
- تعلیمی سال 22-2021سے اے آئی سی ٹی ای سے سندیافتہ اداروں میں 8علاقائی زبانوں میں تجرباتی بنیاد پر تکنیکی تعلیم دی جائے گی ۔
- سوایم پلیٹ فارم کے تحت علاقائی زبانوں میں انجینئرنگ کے کورسوں کے لئے حوالے کے مواد کا ترجمہ ۔اس پلیٹ فارم کے ذریعہ بہت سے مضامین میں آن لائن کورسیز جاری کئے ہیں ، جن میں سائنس ، انجیئنرنگ اورٹکنالوجی ، بشریات اور سماجی علوم ، قانون اورمنیجمنٹ وغیرہ شامل ہیں ۔
- ان اداروں کے لئے جوعلاقائی زبانوں میں پروگرام چلانے کی خواہش رکھتے ہیں ، اے آئی سی ٹی ای ہینڈ بک  کا اجراء ۔
- انگریزی زبان کے آن لائن نصابوں کو 11مختلف زبانوں میں ترجمہ کرنے کے لئے ‘‘اے آئی سی ٹی ای ٹرانسلیشن آٹومیشن آرٹیفیشل انٹلی جنس ٹول ’’ کی پیشکش ۔یہ زبانیں ہیں :ہندی ، بنگالی ، مراٹھی ، تیلگو ، تمل ، گجراتی ، کنّڑ، ملیالم ، پنجابی ،آسامی اوراڑیہ ۔اس کا مقصد دیہی علاقوں میں زیادہ سے زیادہ طلباء کی تعداد کو اس پروگرام میں شامل کرنا ہے ۔
- اس سلسلے میں 1000کتابیں ہندمیں شائع کرنے کے لئے ہریانہ کی حکومت اوراے آئی سی ٹی ای کے درمیان ایک مفاہمت نامہ پردستخط کئے گئے ۔
- اسٹوڈنٹ انڈکشن پروگرام  ، علاقائی زبانوں میں فراہم کیاجارہاہے ، جو کہ اس وقت انجینئرنگ کے سال اول طلباء کے لئے نصاب کا لازمی حصہ قراردیاہواہے ۔
یہ اطلاع آج لوک سبھامیں مرکزی وزیربرائے تعلیم جناب دھرمیندرپردھان نے دی ۔
|
صحت اور خاندانی بہبود کی وزارت
|
کووڈ ٹیکہ کا آغاز
وزیر مملکت  جناب اشونی کمار چوبے نے آج لوک سبھا میں ایک تحریری جواب میں بتایا کہ:
ملک میں کووڈ -19 کی ٹیکہ کاری کا کام 16 جنوری 2021 سے مرحلہ وار طریقے سے شروع ہو چکا ہے، جس میں صحت کی دیکھ بھال سے متعلق کارکنان اور پہلی صف کے اہلکاروں کو ترجیح دی جارہی ہے۔ کووڈ – 19 ٹیکہ لگانے کا کام تمام ریاستوں اور مرکز کے زیر انتظام علاقوں میں ایک ساتھ کیا جا رہا ہے۔
حکومت کے پاس ملک بھر میں کووڈ – 19 کی ٹیکہ کاری کے موجودہ مرحلے کے لئے وافر مقدار میں کووڈ – 19 ٹیکے کی خوراک موجود ہے۔
یونیورسل امیونائزیشن پروگرام کے تحت موجودہ کولڈ اسٹوریج سہولیات کو مزید مضبوط بنا یا گیا ہے اور انہیں کووڈ – 19 ٹیکے رکھنے میں استعمال کیا جا ر ہا ہے۔ ریاستوں ؍ مرکز کے زیر انتظام علاقوں کو کووڈ – 19 کے جو ٹیکے پہلے ہی سپلائی کئے جاچکے ہیں، ان کے اسٹوریج کے لئے پوری جگہ موجود ہے۔
یکم فروری 2021 تک ریاست ؍ مرکز کے زیر انتظام علاقے کی ترتیب کے مطابق سپلائی کئے گئے کووڈ – 19 کے ٹیکے
|
|
نمبر شمار
|
|
ریاست /مرکز کے زیر انتظام علاقہ
|
|
کووڈ-19 ٹیکہ سپلائی کیے گئے
|
|
1
|
|
انڈمان ونکوبار جزائر
|
|
12,500
|
|
2
|
|
آندھرا پردیش
|
|
10,49,820
|
|
3
|
|
اروناچل پردیش
|
|
62,000
|
|
4
|
|
آسام
|
|
6,08,160
|
|
5
|
|
بہار
|
|
11,41,620
|
|
6
|
|
چنڈی گڑھ
|
|
48,350
|
|
7
|
|
چھتیس گڑھ
|
|
6,25,760
|
|
8
|
|
دادر اور نگر حویلی
|
|
9,500
|
|
9
|
|
دمن اور دیو
|
|
4,000
|
|
10
|
|
دہلی
|
|
7,13,400
|
|
11
|
|
گوا
|
|
41,500
|
|
12
|
|
گجرات
|
|
11,33,400
|
|
13
|
|
ہریانہ
|
|
6,18,860
|
|
14
|
|
ہماچل پردیش
|
|
1,80,500
|
|
15
|
|
جموں وکشمیر
|
|
2,68,000
|
|
16
|
|
جھارکھنڈ
|
|
3,71,760
|
|
17
|
|
کرناٹک
|
|
17,18,240
|
|
18
|
|
کیرالہ
|
|
8,31,760
|
|
19
|
|
لداخ
|
|
21,000
|
|
20
|
|
لکشدیپ
|
|
2,500
|
|
21
|
|
مدھیہ پردیش
|
|
10,87,900
|
|
22
|
|
مہاراشٹر
|
|
19,72,400
|
|
23
|
|
منی پور
|
|
1,02,000
|
|
24
|
|
میگھالیہ
|
|
69,000
|
|
25
|
|
میزورم
|
|
35,000
|
|
26
|
|
ناگالینڈ
|
|
49,500
|
|
27
|
|
اڈیشہ
|
|
9,12,260
|
|
28
|
|
پڈوچیری
|
|
31,000
|
|
29
|
|
پنجاب
|
|
4,38,260
|
|
30
|
|
راجستھان
|
|
12,66,000
|
|
31
|
|
سکم
|
|
26,500
|
|
32
|
|
تمل ناڈو
|
|
12,34,920
|
|
33
|
|
تلنگانہ
|
|
8,85,460
|
|
34
|
|
تریپورہ
|
|
1,03,000
|
|
35
|
|
اتر پردیش
|
|
21,32,280
|
|
36
|
|
اترا کھنڈ
|
|
2,05,500
|
|
37
|
|
مغربی بنگال
|
|
15,00,960
|
|
میزان
|
|
2,15,14,570
امور صارفین، خوراک اور عوامی تقسیم کی وزارت
مہاراشٹر کے گوندیا ، بھنڈارا، چندرپور میں فورٹیفائڈ چاول کے مینوفیکچرنگ پلانٹس قائم کرنے کو جہت دی گئی:سکریٹری خوراک
مہاراشٹر کے خریداری والے اضلاع میں چاول کی بھوسی کے تیل کی مینوفیکچرنگ کے لئے تحلیل کرنے والے پلانٹوں کو فروغ دیں: جناب سدھانشوپانڈے
انہوں نے مہاراشٹر سرکار کو موٹے اناجو ں بالخصوص باجرے کی پیداوار کو کم کرنے کی صلاح دی
ایتھونال کی پیداوار کے لئے اناج پر مبنی ڈسٹلریز لگائیں اوراس کے ذریعہ مکئی کی پیداوار کو فروغ دیں
خوراک اور عوامی نظام تقسیم کے محکمہ کے سکریٹری جناب سدھانشوپانڈے نے مہاراشٹر کے اپنے دورے کے دوران ہفتہ 4-12-2021کو ریاست میں کی جارہی دھان کی خرید کی نگرانی کے لئے بھانڈارا ضلع کے دھان کی خریداری کے مراکز کامعائنہ کیا۔
ان کے دورے کے دوران مہاراشٹر کے فوڈ کوآپریشن آف انڈیا اور خریداری سے متعلق ایجنسیوں کے سینئر افسران ان کے ہمراہ تھے۔ حالانکہ وہ خریداری سے متعلق کارروائیوں سے مطمئن تھے لیکن انہوں نے خریداری سے متعلق مراکز پر بنیادی ڈھانچے کو بہتر بنانے کی ریاستی سرکاری حکام کو ہدایت دی۔ انہوں نے مرکز پر کسانوں سے بھی بات چیت کی اور مرکز کی مختلف اسکیموں کے فائدے فراہم کرنے کے لئے ان کی حوصلہ افزائی کی۔ انہیں اس بارے میں بھی آگاہ کیا گیا کہ جی او آئی کے ذریعہ چاول کی جانچ کے نئے طریقہ کارکو بھی متعارف کرایا گیا ہے تاکہ یہ پتہ لگایا جاسکے کہ چاول کتنا پرانا ہے ، اس سے دھان کی خریداری کرنے والوں کو حوصلہ ملے گا اور کسانوں کی مدد ہوگی۔
اس کے بعد خوراک کے سکریٹری نے کردھا میں فیئر پرائس شاپ  کا بھی دورہ کیا جہاں انہوں نے فیئر پرائیس شاپ کے مالکان اور کچھ پی ڈی ایس کے مستفیدین سے بھی بات چیت کی۔ انہوں نے این ایف ایس سے  اور پی ایم جی کے اے وائی  کے تحت راشن جاری کرنے کے نظام پر اطمینان کا اظہار کیا۔
خوراک کے سکریٹری نے بالخصوص گوندیا، بھنڈارا، چندر پور کے دھان کی خریداری والے اضلاع میں اوراس کے آس پاس فوٹیفائیڈ چاول کی مینوفیکچرنگ کے پلانٹس قائم کرنے کی حوصلہ افزائی کئے جانے کی اہمیت پر زور دیا کیوں کہ بھارت سرکار نے ماضی قریب میں پی ڈی ایس کے ذریعہ سے فورٹیفائڈ چاول جاری کرنے کا منصوبہ تیار کیا ہے۔ جیسا کہ عزت مآب وزیراعظم نے اس کا اعلان کیا تھا۔
انہوں نے خریداری والے اضلاع میں ایسے چاول پیدا کرنے پر بھی زور دیا جس سےرائس بران تیل نکالا جاسکے۔ انہوں نے مہاراشٹر سرکار کو فصل کو متنوع بنانے پر کام کرنے خاص کر موٹے اناجوں کی پیداوار پر کام کرنے کامشوورہ دیا کیوں کہ اقوام متحدہ کی خوراک اور زرعی تنظیم کے ذریعہ سال 2023 کو باجرے کا بین الاقوامی سال قرار دیاگیا ہے۔انہوں نے مزید ایتھونول کی پیداوار کے لئے اناج پرمبنی ڈسٹلریز لگانے اور اس طرح مکئی کی کھیتی کو بڑھاوا دینے پر بھی زور دیا۔
بعد میں خوراک کے سکریٹری کے ساتھ ایک جائزہ میٹنگ بھی منعقد کی گئی۔ مہاراشٹر سرکار کے افسران جناب وجے واگمرے، مہاراشٹر کے جنرل منیجر جناب ایم ایس سارن، ناگپور کی ڈویزنل کمشنر محترمہ پراجکتا لگانگرے ورما،گوندیا کی کلٹر محترمہ محترمہ نینا گنڈے، بھنڈارا کے کلکٹر جناب سندیپ کدم، وردھا کی کلکٹر محترمہ پریرنا دیش بھراتر اور چندرپور کے کلکٹر جناب اجے گلہانے، ڈپٹی کمشنر جناب رمیش آڈے، ایف سی آئی ناگپور کے ڈویزنل منیجر جناب نریندر کمار اور ناگپور اے جی ایم  اسسٹنٹ جنرل منیجر جناب اویناش دبھادے نے ریاستی سرکار کی خریداری سے متعلق ایجنسیوں کے افسران کے ساتھ میٹنگ میں شرکت کی۔
مہاراشٹر ایف سی آئی کے جنرل منیجر جناب ایم ایس سارن نے ریاست میں ایف سی آئی کی سرگرمیوں کے بارے میں جانکاری دی اور ریاست میں اناج کی خرید، اس کے اسٹوریج اور تقسیم سے متعلق مختلف امور پر تبادلہ خیال کیا۔